Държавен вестник, бр. 46, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  46
специалност по пневмология и фтизиатрия във 
вътрешно отделение на МБАЛ позволява (на­
пример придобита професионална квалификация 
за извършване на бронхоскопия), могат да се из­
вършват и дейности с повишена сложност.
Организацията на специфичната за пневмология 
и фтизиатрия дейност на вътрешното отделение 
е неразделна част от организацията на работа в 
лечебното заведение, отразена в правилника за 
устройство и дейност на това лечебно заведение.
Б .  И з и с к в а н и я  н а  в т о р о  н и в о  н а  м е ­
д и ц и н с к о  о б с л у ж в а н е  п о  п н е в м о л о г и я 
и  ф т и з и а т р и я
Възможностите на второ ниво като медицин­
ски технологии, кадри и апаратура за диагноза, 
лечение, профилактика и диспансеризация на 
болните с белодробни заболявания в условията на 
извънболничната помощ са по-големи в сравнение 
с тези на първо ниво на медицинско обслужване 
по пневмология и фтизиатрия.
1. Организация на медицинската дейност в 
диспансер за пневмофтизиатрични заболявания без 
стационар (ДПФЗ без стационар) и специализиран 
кабинет в СБАЛББ
Към ДПФЗ без стационар се насочват пациенти 
за диагностично уточняване и амбулаторно лечение.
В структура на ДПФЗ без стационар се включ­
ват: специализирани кабинети, белодробна функ­
ционална лаборатория (БФЛ), бронхологичен 
кабинет / отделение, микробиологична и клинична 
лаборатория.
1.1. Кабинети по пневмология и фтизиатрия: 
Тяхното устройство, персонал, основно оборудва­
не и дейност отговарят на всички изисквания за 
структура на СИМП по пневмология и фтизиатрия,
1.2. Белодробна функционална лаборатория 
(БФЛ): Освен изследванията по Раздел ІІІ, т. 1.1 
на този стандарт в БФЛ задължително се извършва 
и кръвно-газов анализ.
1.3. Бронхологичен кабинет/отделение: Из­
вършване на бронхоскопии с диагностична и/
или терапевтична цел съгласно придобитата от 
специалисти на диспансера професионална ква­
лификация по бронхология.
1.4. Образна (рентгенова) диагностика: При 
наличие на собствена апаратура се извършва 
рентгеноскопия и рентгенография на гръден кош 
според изискванията в Медицински стандарт „Об­
разна диагностика“.
1.5. Микробиологична лаборатория: Диспансер 
по пневмофтизиатрични заболявания без стационар 
може да разполага със собствена микробиологична 
лаборатория или по договор да ползва външна 
лаборатория. Изискванията за квалификация на 
персонала, за организация и дейност са определени 
в медицински стандарт „Клинична микробиология“.
1.6. Клинична лаборатория: Диспансер по пнев­
мофтизиатрични заболявания без стационар може 
да разполага със собствена клинична лаборатория 
или по договор да ползва външна лаборатория. 
Изискванията за квалификация на персонала, за 
организация и дейност са определени в медицински 
стандарт „Клинична лаборатория“.
2. Организация на медицинската дейност в 
диспансер по пневмофтизиатрични заболявания 
със стационар (ДПФЗ със стационар), СБАЛББ, 
отделение по пневмология и фтизиатрия в МБАЛ, 
пневмофтизиатрични болници за долекуване, про­
дължително лечение и рехабилитация 
2.1. Специфични изисквания:
2.1.1. Стационарният блок на диспансера се 
състои от фтизиатрично и/или пневмологично 
отделение. 
2.1.2. В МБАЛ могат да бъдат разкривани 
специализирани пневмологично и фтизиатрично 
отделение. 
2.1.3. Диспансер по пневмофтизиатрични забо­
лявания със стационар и СБАЛББ имат обособен 
сектор с централна кислородна инсталация и мини­
мум 4 легла за интензивно наблюдение и лечение. 
Минималното оборудване включва монитор (ЕКГ, 
пулсоксиметрия, неинвазивно артериално наляга­
не), 4 перфузора, подвижен рентгенов апарат и 
електрокардиограф (в сектора или отделението).
2.1.4. Диспансер по пневмофтизиатрични 
заболявания със стационар и СБАЛББ имат 
белодробна функционална лаборатория и брон­
хологичен кабинет, отделение за образна диагно­
стика, клинична лаборатория, микробиологична 
и патоморфологична лаборатория, отговарящи на 
изискванията съответно на медицински стандарт 
„Образна диагностика“, медицински стандарт 
„Клинична лаборатория“, медицински стандарт 
„Клинична микробиология“ и медицински стан­
дарт „Клинична патология“. Микробиологичните 
и патоморфологичните изследвания могат да се 
извършват и по договор с външна лаборатория.
2.1.5. Всички помещения, в които се извършва 
медицинска дейност от второ ниво на медицинско 
обслужване по пневмология и фтизиатрия, трябва 
да отговарят на нормативно установените хигиенни 
и инсталационни изисквания.
2.1.6. Хигиенните и инсталационните изис­
квания за фтизиатричното отделение са тези за 
инфекциозна структура (отделение/клиника по 
инфекциозни болести) съгласно Наредба № 29 от 
1999 г. за основните изисквания, на които трябва 
да отговарят устройството, дейността и вътреш­
ният ред на лечебните заведения за болнична 
помощ, диспансерите и домовете за медико-со­
циални грижи (обн., ДВ, бр. 108 от 1999 г.; изм., 
бр. 80 от 2000 г., бр. 61 от 2001 г.; доп., бр. 11 от 
2003 г.; изм., бр. 7 от 2007 г. и бр. 55 от 2008 г.) 
и Наредба № 7 от 2000 г. за условията и реда за 
заустване на производствени и отпадъчни води в 
канализационните системи на населените места 
(ДВ, бр. 98 от 2000 г.). 
2.1.7. В лечебните заведения на това ниво се 
създават съобразно потребностите изолатори със 
стаи с легла.
2.2. Организация на дейността:
2.2.1. В лечебните заведения и структури на 
второ ниво се диагностицират и лекуват болни 
с остри и хронични белодробни болести, когато 
това е невъзможно да се осъществи успешно в 
условията на извънболничната помощ, включи­
телно туберкулоза при разкрито фтизиатрично/ 
пневмофтизиатрично отделение. Към тези лечебни 
заведения и структури се насочват и болни, при